Մարգարիտա Յախոնտովա

Մարգարիտա Յախոնտովա (), թատերագետ։ ՀՀ արվեստի վաստակավոր գործիչ (2006)։

Հայ դերասանուհի Մարիաննա Մխիթարյանի մայրը։

Կենսագրություն 
1956 թվականին ավարտել է Լենինգրադի պետական համալսարանի իսպաներենի բաժինը։ 1965 թվականին տեղափոխվել է Երևան, որտեղ աշխատակցել է «Գրական թերթ», «Կոմունիստ», «Կոմսոմոլեց» և այլ թերթերին։ Ավելի քան 50 տարի ծառայել է հայ և ռուս թատրոններին։ 1971 թվականից աշխատել է Երևանի Ստանիսլավսկու անվան ռուսական պետական դրամատիկական թատրոնում։ 1982-1989 թթ. աշխատել է Երևանի դրամատիկական թատրոնում՝ նախ որպես գրական մասի վարիչ, ապա՝ Հրաչյա Ղափլանյանի և Ա. Ասլամազովի հետ համատեղ հանդիսացել է «Բարեկամություն» թատրոնի հիմնադիր և գեղարվեստական ղեկավար, կազմակերպել համաշխարհային ճանաչում ունեցած թատրոնների երևանյան հյուրախաղեր։ 1985 թվականից համատեղությամբ աշխատել է Երևանի Սունդուկյանի անվան ազգային ակադեմիական թատրոնի գեղարվեստական ղեկավարի օգնական։ Եղել է Հայաստանի թատերական գործիչների միության քարտուղարը։ Նրա գրախոսականները, հայ մշակույթի գործիչների դիմանկարները, վերլուծական հոդվածները լույս են տեսել հեղինակավոր թերթերի և հանդեսների էջերում։ Հեղինակել է երկու գիրք, որոնցում ճշգրտորեն վերարտադրել է ռեժիսորական և դերասանական աշխատանքները, տվել օբյեկտիվ գնահատականներ։

Ծանոթագրություններ  

Թատերագետներ ըստ ազգության
Սանկտ Պետերբուրգի պետական համալսարանի շրջանավարտներ
ՀՀ արվեստի վաստակավոր գործիչներ